Стрмош

:*За рудникот со исто име видете [[Стрмош (рудник)]]*

**Стрмош** — село во Општина Пробиштип, во Злетовско-пробиштипскиот регион, во околината на градот Пробиштип.

## Географија и местоположба

мини|300п|лево|Улица во селото

Селото се наоѓа во средишниот дел на територијата на Општина Пробиштип, недалеку од самиот град Пробиштип во западна насока, на оддалеченост од околу 4 километри, поради што селото припаѓа на рурбалната зона на средишното место. Селото е рамничарско, сместено на надморска височина од 475 метри.

До селото се стигнува преку регионалниот пат 1205, преку исклучување во самиот град Пробиштип.

## Историја

Подрачјето на Стрмош е населено уште од старохристијанско време, за што сведочи наоѓалиштето Преслап во неговата околина.

## Стопанство

мини|300п|десно|Стопански објект во селото

Атарот на селото зафаќа простор од 5,6&nbsp;км2, при што преовладува обработливото земјиште со површина од 387 хектари, на пасиштата отпаѓаат 132 хектари, додека шумско земјиште нам.

Во основа, може да се каже дека селото има полјоделска функција. Во него работат услужни објекти и има фабрички погон.

## Население

Според статистиката на Васил К’нчов („Македонија, Етнографија и статистика“) од 1900 година, во Стрмош живееле 240 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Плешенци имало 264 жители, сите Македонци, под врховенството на Бугарската егзархија.

Според германска карта издадена во 1941 година, а заснована на пописот на Кралството Југославија од 1931 година, селото имало 200 Македонци.

Селото е средно по големина, населено со македонско население. Така, во 1961 година броело 345 жители, а во 1994 година имало 315 жители.

Според пописот од 2002 година, во селото Стрмош живееле 294 жители, сите Македонци.

Според последниот попис од 2021 година, во селото живееле 216 жители, од кои 210 Македонци и 6 лица без податоци.

### Родови

Стрмош е македонско село.

Според истражувањата од 1970-тите, родови во селото се: *Џикевци*, *Черкесци*, *Царци*, *Ѓотларци*, *Чивутци* и *Маџарци*, семејствата што припаѓаат на овие родови за нив велат дека се староседелци кои отсекогаш живееле во ова село. Но, според друго предание 6-7 семејства припаѓаат на доселеници од прилепскиот крај, а 5-6 семејства се доселеници од Горна Пчиња.

## Општествени установи

* Основно училиште „Никола Карев“, подрачно петгодишно основно училиште во состав на ОУ „Никола Карев“ - Пробиштип
* Месна заедница


Податотека:ОУ „Никола Карев“ - Стрмош.jpg|Основното училиште
Податотека:Игралиште во Стрмош.jpg|Спортско игралиште
Податотека:Управен објект во Стрмош.jpg|Управен објект


## Самоуправа и политика

Кон крајот на  век, Стрмош било село во Кратовската каза на Отоманското Царство.

Селото влегува во рамките на Општина Пробиштип, која била променета со новата територијална поделба на Македонија во 2004 година, при што биле споени поранешните општини, Пробиштип и Злетово. Во периодот од 1996-2004 година, селото било во рамките на некогашната Општина Пробиштип.

Во периодот од 1965 до 1996 година, селото се наоѓало во рамките на големата општина Пробиштип. Во периодот од 1955 до 1965 година, селото било дел од некогашната Општина Пробиштип.

Во периодот 1952-1955, селото било дел од тогашната Општина Пробиштип, во која покрај селото Стрмош, се наоѓале и селата Горни Стубол, Гризилевци, Добрево, Долни Стубол, Дренак, Калниште, Кундино, Марчино, Неокази, Петршино, Плешенци и Пробиштип. Во периодот 1950-1952, селото било дел од некогашната општина Плешенци, во која влегувале селата Горни Стубол, Долни Стубол, Дренак, Плешенци, Петршино и Стрмош.

### Избирачко место

Во селото постои избирачкото место бр. 1540 според Државната изборна комисија, сместено во просториите на месната заедница.

На претседателските избори во 2019 година, на ова избирачко место биле запишани вкупно 208 гласачи. На локалните избори во 2021 година, на ова избирачко место биле запишани вкупно 209 гласачи.

## Културни и природни знаменитости

;Археолошки наоѓалишта
* Преслап — старохристијанска црква.

;Цркви
* Црква „Св. Петка“ — главна селска црква, уште во изградба.

;Споменици
* Спомен-плоча посветена на М. Јадрев Златко

;Реки
* Киселица — мала река низ селото


Податотека:Црква „Св. Петка“ - Стрмош.jpg|Поглед на црквата
Податотека:Киселица низ Стрмош.jpg|Реката Киселица низ селото
Податотека:Спомен-плоча во Стрмош.jpg|Спомен-плоча во селото


## Галерија


Податотека:Панорама на Стрмош.jpg|Панорама на селото
Податотека:Поглед во Стрмош.jpg|Куќи во селото
Податотека:Поглед на Стрмош 3.jpg|Поглед на селото
Податотека:Поглед на Стрмош.jpg|Дел од селото


## Поврзано
* Општина Пробиштип
* Пробиштип

## Наводи

## Надворешни врски


Категорија:Села во Македонија
Категорија:Пробиштипски села
Категорија:Села во Општина Пробиштип